המפלגה למען החירות

המפלגה למען החירות או PVV (בהולנדית: Partij voor de Vrijheid) היא מפלגה בהולנד. במקרים רבים מזוהה המפלגה עם הימין הקיצוני והפופוליסטי במדינה.<ref></ref><ref></ref><ref></ref><ref></ref><ref></ref>

== היסטוריה ==
נוסדה ב-2005 כיורשת למפלגת היחיד של חרט וילדרס בבית הנבחרים. בשנת 2006 זכתה בשישה מושבים בבחירות הכלליות ובכך הייתה לחמישית בגודלה בפרלמנט.בבחירות הכלליות בשנת 2010 זכתה ב-24 מושבים ועלתה למיקום השלישי. מאז הסכימה המפלגה לתמוך בממשלת המיעוט של ראש הממשלה מארק רוטה, ללא שרים בקבינט. אולם באפריל 2012 היא משכה את תמיכתה לאחר מחלוקות בנושא הקיצוץ התקציבי.

בבחירות לפרלמנט האירופי של הולנד ב-2014 הגיעה ה-PVV למקום השלישי עם 630,139 קולות, וקיבלה ארבעה מתוך 26 המושבים (במקום הראשון בפער לא גדול זכתה המפלגה הנוצרית דמוקרטית עם 713,767 קולות, ואחריה "דמוקרטים 66").

בבחירות הכלליות לפרלמנט ההולנדי שנערכו ב-15 במרץ 2017 זכתה המפלגה ב-20 מושבים, לאחר שקראה לדה-אסלמיזציה במדינה, והפכה למפלגה השנייה בגודלה בפרלמנט.

בבחירות הכלליות שנערכו ב-22 בנובמבר 2023 זכתה במקום הראשון בפער גדול, עם 23.5% מהקולות ו-37 מושבים (לעומת 17 בבחירות הקודמות), על אף תחזיות שניבאו קרב צמוד עם מפלגת העם למען חופש ודמוקרטיה והרשימה המשותפת של מפלגת העבודה-מפלגת הירוקים. לאחר הבחירות, נבחר מרטין בוסמה, חבר הפרלמנט של ה-PVV ליושב ראש בית הנבחרים – הפעם הראשונה שחבר ב-PVV מכהן בתפקיד.<ref></ref> ב-15 במאי 2024 נחתם הסכם קואליציוני בין מפלגת החרות של וילדרס ושלוש מפלגות נוספות (VVD, NSC ו-BBB). עם זאת סוכם כי וילדרס לא יהיה ראש הממשלה.<ref></ref>

== מצע ==
=== אידאולוגיה ===
המצע הפוליטי של ה-PVV מאופיין בדרך כלל כימין פופוליסטי. המפלגה עצמה התייחסה לאידאולוגיה שלה בבחירות הראשונות לבית הנבחרים בהן השתתפה כ״ריאליזם חדש" אותו תיארה כ"ליברליזם חדש וחזק יותר, עם יותר תשומת לב לתרבות, מסורת ומוסר".<ref></ref> המפלגה מזוהה בקביעות עם הימין הקיצוני ועם גזענות, על אף שהמפלגה ווילדרס מכחישים זאת באופן נחרץ.<ref></ref><ref></ref><ref>[https://www.volkskrant.nl/nieuws-achtergrond/onderzoekers-pvv-is-extreemrechts~b6bb671a/ Onderzoekers verklaren PVV 'extreemrechts'], de Volkskrant, 10 december 2008</ref> למרות זאת כלי תקשורת דיווחו כי לחלק מעובדי המפלגה היו קשרים הדוקים עם מפלגות ימין קיצוניות בעבר.<ref></ref><ref></ref> המפלגה גם פעלה בשיתוף פעולה הדוק עם מפלגות אלטרנטיבה לגרמניה, פלאמס בלאנג הבלגית והחזית הלאומית הצרפתית.

מרכז התיעוד הפרלמנטרי של אוניברסיטת ליידן מתייחס למפלגה כ"פופוליסטית, בעלת עמדות הן שמרניות והן ליברליות, גם ימניות וגם שמאלניות".<ref></ref>

התקשורת בהולנד מתייחסת בדרך כלל למפלגה כאל ימין פופוליסטי או מפלגת ימין. כלי תקשורת ידועים מחוץ להולנד מתייחסים באופן קבוע למפלגה כמפלגת ימין קיצוני, ו/או פופוליסטי ו/או אנטי-אסלאמית.<ref></ref><ref></ref><ref></ref><ref></ref>

=== עמדות ===
המפלגה ביקורתית במיוחד כלפי האסלאם, החברה הרב-תרבותית, והאיחוד האירופי. על פי המפלגה, מתרחשת בהולנד אסלאמיזציה, המגבילה את החופש במדינה וגם מערערת מבחינה איכותית כל מיני היבטים אחרים של החברה (טיפול, חינוך, כלכלה).<ref name="VerkiezingsProgrammaPVV"></ref> המפלגה אינה רואה באסלאם דת, אלא בעיקר אידאולוגיה טוטליטרית.<ref name="VerkiezingsProgrammaPVV2"></ref> יתרה מזאת, על פי מצע הבחירות של המפלגה, קיים מאבק עם "האליטה השמאלנית", ש"כרתה ברית עם האסלאם".<ref name="VerkiezingsProgrammaPVV" /> מאז אוגוסט 2007, וילדרס תומך באיסור על הקוראן.<ref name="VerkiezingsProgrammaPVV" /> המפלגה תומכת בשינוי סעיף 1 לחוקה, הקובע כי יש להתייחס במקרים שווים באופן שווה לכל אחד בהולנד, לסעיף המעגן את הערכים המשותפים ליהדות ולנצרות כערכים הדומיננטיים.<ref></ref> המפלגה מציעה לחסום הגירה ממדינות שאינן מערביות, היא סקפטית כלפי האיחוד האירופי, ונגד הגדלתו כדי שיכלול את טורקיה. כמו כן המפלגה מתנגדת למתן אזרחות כפולה.

בנושאים מסוימים כגון בריאות, שירותים סוציאליים וטיפול בקשישים מחזיקה המפלגה בעמדות שמאל חברתי, אם כי באופן סלקטיבי.<ref>[https://nrc.nl/nieuws/2017/03/12/de-pvv-is-best-sociaal-maar-wel-selectief-7328509-a1549996 De PVV is best sociaal, maar wel selectief] , NRC Handelsblad, 12 maart 2017 (ism. Parlementair Documentatiecentrum)</ref> כך, למשל, המפלגה תומכת בשימור מדינת הרווחה במלואה תוך הגנה מפני זרים – מהגרים זכאים להטבות רק לאחר עשר שנים ולאחר קבלת אזרחות הולנדית, מהגרים מובטלים יש לגרש. מצד שני המפלגה תומכת בהפחתת מיסים על ידי קיצוץ בהוצאות הממשלה, ובעד אנרגיה גרעינית.

במדיניות החוץ המפלגה תומכת בעמדה אירוסקפטיות נוקשה ותומכת בפרישה של הולנד מהאיחוד האירופי וארגון הסכמי סחר חופשי חלופיים עם אירופה. על פי המפלגה האיחוד האירופי אינו מיטיב כלכלית עם משלם המיסים ההולנדי, פוגע בקבלת ההחלטות המקומית ובדמוקרטיה של המדינות החברות בה ומותיר את הולנד ללא יכולת לשלוט בגבולותיה.<ref></ref> בעקבות הפלישה הרוסית לאוקראינה הצביעה המפלגה בפרלמנט בעד גינוי הפלישה וקראה להפסיק את התוקפנות הרוסית. למרות עמדתה הנוקשה לרוב בנוגע להגירה, תמכה ה-PVV בקליטה זמנית של פליטים אוקראינים שהמפלגה רואה בהם פליטים לגיטימיים הנמלטים ממלחמה.<ref name="populism"></ref>מאמר מחקר של המרכז האירופי לחקר פופוליזם תיאר את הגישה של ה-PVV כלפי פוטין ורוסיה לפני תחילת המלחמה כמעורבת ומורכבת יותר בהשוואה לתנועות לאומיות-פופוליסטיות אחרות – וילדרס הצהיר הצהרות תמיכה בפוטין בהקשר של הצגתו כבעל ברית נגד טרור והגירה אסלאמיים, והמפלגה דגלה במדיניות נייטרלית בנוגע לסכסוך האוקראיני-רוסי ב-2014, ומתנגדת לחברות אוקראינית באיחוד האירופי. עם זאת, המאמר מציין שווילדרס והמפלגה הקשיחו את יחסם לרוסיה לאחר ההפלה של טיסה 17 של מלזיה איירליינס וקראו להעמיד את העבריינים לדין.<ref name="populism" /> במהלך הבחירות הכלליות בהולנד 2023, תמכה המפלגה בהפסקת התמיכה הצבאית ההולנדית באוקראינה.<ref></ref> בנוגע לסכסוך הישראלי-פלסטיני המפלגה תומך בפתרון המדינה האחת ורואה בירדן "המדינה הפלסטינית היחידה שתתקיים אי פעם".<ref></ref> המפלגה תומכת בבניית התנחלויות, בהכרה בירושלים כבירת ישראל והציעה להעביר את שגרירות הולנד בישראל לירושלים.<ref></ref>

== בבחירות לפרלמנט ==
{| class="wikitable"
|+ בית הנבחרים של הולנד
|-
! שנת בחירות
! סה"כ קולות
! % מסך הבוחרים
! מושבים
! שינוי
|-
! 2006
| 579,490
| 5.9%
| 
|
|-
! 2010
| 1,435,349
| 15.5%
| 
| 15 
|-
! 2012
| 950,263
| 10.1%
| 
| 9 
|-
! 2017
| 1,372,941
| 13%
| 
| 5 
|-
! 2021
| 1,124,482
| 10.79%
| 
| 3 
|-
!2023
|2,377,551 (מקום ראשון)
|23.5%
|
| 20 
|}

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הולנד: מפלגות
קטגוריה:מפלגות שמתנגדות לאסלאם
קטגוריה:מפלגות שהוקמו ב-2005
קטגוריה:פופוליזם ימני